पाएं अपने शहर की ताज़ा ख़बरें और फ्री ई-पेपरडाउनलोड करें
कालाअम्ब की एक कॉलोनी निवासी 36 वर्षीय महिला ने एक युवक पर उसके साथ दुष्कर्म करने के आरोप में केस दर्ज कराया है। महिला का आरोप है कि इस युवक के साथी ने उसके साथ मारपीट भी की। इस मामले में उसने अपने पति की संलिप्तता का शक जताया है।
एसएचओ दीदार सिंह ने बताया कि मामला दर्ज करके जांच की जा रही है। महिला ने बताया कि 6 साल पहले उसने सुमित के साथ दूसरी शादी की थी। इसके बाद से वह अपनी बेटी व बेटे के साथ सुमित के घर रह रही है। आरोप है कि कुछ समय पहले सुमित किसी औरत के चक्कर में पड़ गया। जिस कारण उनका आपस में झगड़ा होता रहता है।
26 अप्रैल वह शिवालिक कॉलोनी की किसी महिला को उधार दिए अपने पैसे लेने गई थी। देर शाम जब वह पैदल वापस लौट रही थी तो सड़क पर बाइक सवार दो नकाबपोश युवकों ने उसे रोक लिया। एक युवक ने उसके साथ मारपीट की। उसके साथी युवक ने सड़क किनारे उसके साथ दुष्कर्म किया। इसके बाद युवकों ने इस बारे में किसी को बताने पर जान से मारने की धमकी भी दी।
अगले दिन महिला ने नारायणगढ़ के सरकारी अस्पताल में अपना मेडिकल कराया। जिसके बाद तीन मई को नारायणगढ़ थाने से साढौरा थाने को सूचना मिली। इसके बाद पुलिस ने पीड़िता से संपर्क कर उसके बयान लिए। महिला ने उसके साथ मारपीट व दुष्कर्म के मामले में अपने दूसरे पति सुमित की संलिप्तता होने का भी शक जाहिर किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn